Document ID: 32001R0384

Κανονισμός (ΕΚ) αριθ. 384/2001 της Επιτροπής
της 26ης Φεβρουαρίου 2001
για την τροποποίηση του κανονισμού (ΕΚ) αριθ. 2636/1999 όσον αφορά την κοινοποίηση στοιχείων στον τομέα του καπνού, και ειδικότερα όσον αφορά τη μέση τιμή ανά ομάδα ποικιλιών
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 2075/92 του Συμβουλίου, της 30ής Ιουνίου 1992, για κοινή οργάνωση αγοράς στον τομέα του ακατέργαστου καπνού(1), όπως τροποποιήθηκε τελευταία από τον κανονισμό (ΕΚ) αριθ. 1336/2000(2), και ιδίως το άρθρο 21,
Εκτιμώντας τα ακόλουθα:
(1) Για λόγους καλής διοικητικής λειτουργίας, σκόπιμο είναι να ζητηθεί από τα κράτη μέλη παραγωγής να ανακοινώνουν τα στοιχεία σχετικά με τη μέση τιμή που καταβάλλεται πράγματι από τις επιχειρήσεις εμπορικής επεξεργασίας και η οποία σταθμίζεται βάσει των παραδιδομένων ποσοτήτων ανά παρτίδες ακατέργαστου καπνού.
(2) Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης καπνού,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Το παράρτημα ΙΙ του κανονισμού (ΕΟΚ) αριθ. 2636/1999 της Επιτροπής(3) αντικαθίσταται από το παράρτημα του παρόντος κανονισμού.
Άρθρο 2
Ο παρών κανονισμός αρχίζει να ισχύει την έβδομη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 26 Φεβρουαρίου 2001.

Labels: 2
17
10
12
15